Tirsdagen har de fleste steder i landet været en grå, kølig og mange steder også våd dag. Ikke lige det vejr, som de fleste nok ønsker sig på en 1. maj. Til gengæld er den gode nyhed, at tålmodighed er det eneste, man skal væbne sig med for at få forårsvarmen tilbage. Højtryk kommer til Danmark Prognoserne er nemlig enige om, at vi i weekenden og ind i begyndelsen af næste uge får mere højtrykspræget vejr med solskin og stigende temperaturer. Det flotte forårsvejr kommer til Danmark sammen med et højtryk, der breder sig ind over landet lørdag og etablerer sig over eller lige øst for Danmark i løbet af søndagen. Herved får vi roligere vindforhold og mere solskin, og på denne årstid betyder det også højere temperaturer og dermed nærmest sommerligt vejr. Op til 20 grader på søndag Lørdag spår prognoserne lige nu op til 18 grader, mens vi søndag igen kan nå de 20 grader. Dog er der ved kysterne risiko for stedvis havgus, og her bliver det også lidt køligere - helt som normalt i forårsmånederne.

Referat:
Et højtryk placerer sig i weekenden lige hen over landet med varme forårstemperaturer.